Funko

Funko Inc. (פַאנְקוֹ) היא חברה אמריקאית המייצרת פריטי אספנות מורשים ומוגבלים הקשורים לתרבות הפופולרית ("פופ"); היא ידועה בעיקר בזכות בובות הוויניל והבובלהדס שלה. בנוסף, החברה מייצרת מוצרים עשויים מפילוסין, דמויות פעולה שונות ופריטים אלקטרוניים וטכנולוגיים כגון כונני USB, מנורות ואוזניות. החברה נוסדה בשנת 1998 על ידי מייק בקר וקלאודיה בקר. Funko הוגדרה במקור כפרויקט קטן ליצירת צעצועים שונים. הבובלהד הראשון של החברה היה של קמע הפרסום של רשת מסעדות ביג בוי (אנ'). ענפי התעשייה העיקריים של החברה הם צעצועים. מנכ"ל החברה הוא בריאן מריוטי והנשיא הוא אנדרו פרלמוטר. מאז היווסדה, החברה הגדילה את היקף קווי הצעצועים שלה וחתמה על הסכמים עם חברות גדולות כמו דיסני, אולפני מארוול ו-MLB. Funko נוסדה בשנת 1998 על ידי אספן הצעצועים מייק בקר בביתו בסנוהומיש (אנ'), וושינגטון. הוא הקים את החברה לאחר שלא הצליח למצוא קופת חיסכון בדמות הקמע של מסעדות ביג בוי (אנ') במחיר סביר, ובמקום זאת קיבל היתר מזכיינית מסעדת ביג בוי במישיגן לייצר בעצמו קופות חיסכון כאלה. לקופות החיסכון שייצר לא נמצאו קונים והזיכיון ביקש הגנה משפטית מפשיטת רגל, אבל Funko התאוששה לאחר שהשיגה היתר לייצור בובלהדס של סרטי אוסטין פאוורס ומכרה 80 אלף יחידות. חלק מהדמויות הראשונות שנמכרו תחת Funko לאחר מכן היו הגרינץ' (אנ'), טוני הטיגריס (אנ') ודבורת הדבש המשמשת כקמע של צ'יריוס (אנ'). בשנת 2005 מכר בקר את Funko למנכ"ל הנוכחי שלה, בריאן מריוטי, שהעביר את משרדיה ללינווד, וושינגטון, והרחיב באופן משמעותי את קווי המוצרים המורשים שלה. בשנת 2011, החלה החברה למכור את בובות ה"פופ!" שלה. עד 2012 מכרה החברה סחורה בשווי של יותר מ-20 מיליון דולרים. המוצר העיקרי והמזוהה ביותר עם Funko הוא בובות ה"פופ!" ‎(Pop!) ‏שנמכרות בחסותה. בובות ה"פופ!" הראשונות נחשפו בשנת 2010 בקומיק-קון סן דייגו. האריזה נקראה במקור "Funko Force 2.0"; הדמויות הראשונות שהופקו היו באטגירל, גרין לנטרן ושתי גרסאות של באטמן. הבובות נארזו בקופסאות מפלסטיק, ולא בקופסאות בובות ה"פופ!" המוכרות בעת הנוכחית. במרוצת השנים נוצרו מאות בובות "פופ!" בדמויות מוכרות הלקוחות מסרטי קולנוע, סדרות ותוכניות טלוויזיה, משחקי וידאו, חברות, זיכיונות וכאלה המבוססות על ידוענים, מוזיקאים, הרכבים מוזיקליים וכולי. להלן רשימה חלקית של בובות "פופ!" שנוצרו במהלך השנים: הפופים ממוספרים: בחלק העליון של כל קופסה מופיע מספר המציין את כמות הפופים שיצאה באותה סדרה. הפופים הראשונים של הגרסה המחודשת היו בסדרת "הארי פוטר". הפופ הראשון: הארי פוטר, הפופ השני: רון ויזלי, הפופ השלישי: הרמיוני גריינג'ר, הפופ הרביעי: אלבוס דמבלדור, הפופ השישי: הלורד וולדמורט, ועוד. פופים של גיבורי על המבוססים על סרטים כמו סופרמן, באטמן, ספיידרמן, איירון מן ואחרים נחשבים פופולריים במיוחד, ובפרט אלה המשתייכים ליקום הקולנועי של מארוול. בנובמבר 2022 יצא פופ של "אדם השחור" בהתבסס על הסרט בלאק אדם, ובאופן דומה יצא פופ בדמותו של דוקטור סטריינג' מהסרט "דוקטור סטריינג' בממדי הטירוף" במצבו כ"מת" או כ"מת-חי", עם רוחות רפאים המקיפות אותו כמו בסצנה התואמת בסרט. פופים בגרסת "צ'ייס" הם פופים במהדורה מוגבלת השונה מהבובה המקורית (המכונה "Common"). כאשר מזמינים מהאתר הרשמי של החברה פופ עם הכיתוב "צ'ייס", קיים סיכוי של 1 ל-6 שהבובה שהוזמנה תגיע בגרסת צ'ייס. קיימות מהדורות מיוחדות אחרות של פופים ("ספיישל אדישן"), בהן פופים זוהרים בחושך (נדרש לפני כן לחשוף אותם לאור פנס אולטרה סגול) ואריזות עם צמד דמויות במקום אחת. מעין פחית דמוית פחית סודה, שבתוכה יש בובה קטנה. בשונה מבובות הפופ, לכל בובות הסודה יש גרסת צ'ייס. בובות הסודה מגיעות באריזה אטומה לחלוטין, דבר המונע מהרוכש לדעת אם הבובה שבחר היא צ'ייס, עד הרגע שבו יפתח אותה. מוצר נוסף של החברה הדומה לקוסנפט של בובת הסודה, אך אינו מכיל צ'ייס, אלא מספר בובות שונות עם סיכויים שונים לקבל כל אחת. מוצר המזכיר מעין בית בובות קטן המתאר סצנה מתוך סרט או סדרה. גם למוצר זה קיימות גרסאות צ'ייס. אקשן פיגר מדיה וקבצים בנושא Funko בוויקישיתוף אתר האינטרנט הרשמי של Funko (באנגלית) אתר האינטרנט הרשמי של Funko (באנגלית ובשפות מרובות) אתר האינטרנט הרשמי של Funko (באנגלית) Funko, ברשת החברתית פייסבוק Funko, ברשת החברתית אקס (טוויטר) Funko, ברשת החברתית אינסטגרם Funko, ברשת החברתית טיקטוק Funko, ברשת החברתית LinkedIn Funko, סרטונים בערוץ היוטיוב Funko, הבלוג הרשמי Funko Funko! Pop - About, www.sfu.ca Reyan Ali, Reyan Ali, How Did One Toy Company Take Over 'Pop' Culture?, Rolling Stone, ‏2014-11-12 (באנגלית אמריקאית) Funko is growing by leaps and bounds, thanks to Spider-Man, Maleficent and friends, The Seattle Times, ‏2016-12-10 (באנגלית אמריקאית) המכונה בעברית גם "טוני הנמר" עקב טעות תרגום נפוצה. William M. Modrow, Business & Company Resource Center, Reference Reviews 17, 2003-01-01, עמ' 28–29 doi: 10.1108/09504120310497915 Modrow, William M. (July 2003). "Business & Company Resource Center". Reference Reviews. 17 (7): 28–29. Lynnwood’s Funko turns bobbleheads into big bucks, HeraldNet.com, ‏2012-10-25 (באנגלית אמריקאית) Funko Pop! Vinyl FAQs - Complete Guide to Funko | Hawkin's Bazaar, www.hawkin.com Jeffry W. Johnston, Pop! Culture: A Funko Force to Be Reckoned with (באנגלית אמריקאית) AMDB Internet (amdb.com.br), Bonecos colecionáveis: 10 opções de grandes astros da música, Rolling Stone, ‏2021-09-06 (ב־Brazilian Portuguese) Ayhan Baca, LAS 30 MEJORES RESEÑAS DEL Funko Pop Chucky PROBADAS Y CALIFICADAS, poloneutro, ‏2021-08-27 (בספרדית) Queen of Christmas Mariah Carey Finally Gets the Holiday Figurine She Deserves, Billboard (באנגלית) Mihael Denichi, Llega el Funko Pop de Britney Spears edición ‘Baby One More Time’, Wipy.tv, ‏2018-12-07 (בספרדית) Priscilla Aguirre, Get your Selena Funko Pop! at H-E-B before it's Bidi Bidi Gone Gone, mySA, ‏2021-06-09 (באנגלית אמריקאית) Bret Michaels, AC/DC among new Funko Pop! Rocks figures, The Music Universe, ‏2021-01-29 (באנגלית אמריקאית) Iron Maiden's Iconic Mascot Eddie Is Getting His Own Funko Pop! Digital NFTs: Exclusive, Billboard (באנגלית) Philip TrappPhilip Trapp, Korn's Jonathan Davis Unboxes New Funko Pop! Figure of Himself, Loudwire (באנגלית) Funko Conjures Up a Pop Figure of The Nun, Horror (באנגלית) John Squires, Funko Conjures Up ‘The Curse of La Llorona’ With Two Different Vinyl Toys, Bloody Disgusting!, ‏2021-05-26 (באנגלית אמריקאית)